ขสมก. จัดรถให้บริการฟรี 4 เส้นทาง อำนวยความสะดวกประชาชน ไปร่วมสวดมนต์ในพิธีมหามงคล
ขสมก. จัดรถให้บริการฟรี 4 เส้นทาง อำนวยความสะดวกประชาชน ไปร่วมสวดมนต์ในพิธีมหามงคล นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ หรือ ขสมก. เปิดเผยว่า ด้วยพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้จัดพิธีมหามงคลบำเพ็ญพระราชกุศล อุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระมหิตลาธิเบศร อดุลยเดชวิกรม พระบรมราชชนก และเจริญพระพุทธมนต์ถวายพระพรชัยมงคล พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี ณ พระลานพระราชวังดุสิต ในวันพุธที่ 18 กันยายน 2562 เวลา 18.00 น. ขสมก. จึงจัดเดินรถโดยสารเฉพาะกิจให้บริการฟรี จอดรับ - ส่งทุกป้าย จำนวน 4 เส้นทาง เพื่ออำนวยความสะดวกให้กับประชาชนที่จะเดินทางไปร่วมสวดมนต์ในพิธีดังกล่าว โดยเส้นทางที่ 1 อนุสาวรีย์ชัยสมรภูมิ จอดส่งที่หน้ากองทัพภาคที่ 1 ให้บริการ 5 คันเส้นทางที่ 2 หัวลำโพง จอดส่งที่หน้า บช.น. ให้บริการ 5 คันเส้นทางที่ 3 สนามหลวง จอดส่งที่หน้า บช.น. ให้บริการ 5 คันเส้นทางที่ 4 วงเวียนใหญ่ จอดส่งที่หน้า บช.น. ให้บริการ 5 คันการจัดเดินรถโดยสารทั้ง 4 เส้นทาง ท่าต้นทางทั้ง 4 จุด รถคันแรกออก เวลา 15.00 น. รถคันสุดท้ายออก เวลา 18.00 น.ท่าปลายทาง พื้นที่จัดงานให้บริการเดินรถ จนกว่าจะส่งประชาชนออกจากพื้นที่หมด - ระยะเวลาการปล่อยรถ ปล่อยรถออกทุกๆ 10 นาที